2. pielikums

Projekta iesnieguma atlases nolikumam

**Kopējā enerģijas galapatēriņa ietaupījuma un siltumnīcefekta gāzu emisiju ietaupījuma** **apraksts**

Dokumentā sniegto informāciju projekta iesniegumā neatkārto. Ja nepieciešams, projekta iesniegumā norāda atsauci uz konkrēto dokumenta sadaļu.

**Saturs**

[1. Horizontālais princips “Klimatdrošināšana” – siltumnīcefekta gāzu emisiju ietaupījums 1](#_Toc1135137071)

[2. Horizontālais princips “Energoefektivitāte pirmajā vietā” – pāreja uz atjaunīgajiem energoresursiem 2](#_Toc1151214206)

# Horizontālais princips “Klimatdrošināšana” – siltumnīcefekta gāzu emisiju ietaupījums

Iekļauj aprēķinu, nosakot siltumnīcefekta gāzu emisiju (turpmāk – SEG) ietaupījuma apjomu pret situāciju, ja projekts netiktu īstenots un projektā plānotais siltumenerģijas daudzums, rēķinot viena gada izteiksmē, tiktu saražots ar esošo kurināmo esošajās apkures iekārtās. Aprēķiniem izmanto pārbaudāmu, publiski pieejamu metodoloģiju, pārbaudāmus un uzticamus datus avotus, kas tiek norādīti aprēķinā, tostarp pieļaujams norādīt datus, kas ietverti nodevumā “Kūdras sadedzināšanas iekārtu enerģijas ieguvē apzināšana un alternatīvu izpēte” (Vidzemes plānošanas reģions, 2024. Projekta nr. 6.1.1.1/1/24/I/001). Nodevums pieejams VARAM tīmekļvietnē: <https://www.varam.gov.lv/lv/media/43815/download?attachment>.

* + *Finansējuma saņēmējs uzkrāj datus par projekta ietekmi uz horizontālo principu “Klimatdrošināšana” – par SEG emisiju ietaupījumu.*

# Horizontālais princips “Energoefektivitāte pirmajā vietā” – pāreja uz atjaunīgajiem energoresursiem

Projekta iesniegumā iekļauj darbības, kas paredz enerģijas ietaupījumu vai pasākumus, kas kopumā vai daļēji ir aizstājami ar izmaksefektīviem, tehniski, ekonomiski un videi nekaitīgiem alternatīviem pasākumiem, un vienlīdz efektīvi nodrošina attiecīgo mērķu sasniegšanu.

*Sniedz informāciju par SAM MK noteikumu 17. punktā atbalstāmo projektā paredzēto darbību izvērtējumu par enerģijas ietaupījumu.*

*Ja, plānojot projektā paredzētās darbības, izvērtējumā secināts, ka projektā iespējams iekļaut darbības, kas paredz enerģijas ietaupījumu [[1]](#footnote-2), vai pasākumi, kas kopumā vai daļēji ir aizstājami ar izmaksu ziņā efektīviem, tehniski, ekonomiski un videi nekaitīgiem alternatīviem risinājumiem, kas vienlīdz efektīvi nodrošina attiecīgā mērķa sasniegšanu, aprakstā sniedz:*

* *secinājumus no izvērtējuma par iespēju projektā iekļaut enerģijas ietaupījuma pasākumus;*
* *norādi, kuras no šādām darbībām ir iekļautas projekta iesniegumā:*
  + *darbības, kas paredz enerģijas ietaupījumu,*
  + *citas darbības, kas ir izmaksefektīvi, tehniski, ekonomiski un videi nekaitīgi alternatīvi pasākumi un vienlīdz efektīvi nodrošina attiecīgo mērķu sasniegšanu.*
  + *Finansējuma saņēmējs uzkrāj datus par projekta ietekmi uz horizontālo principu “Energoefektivitāte pirmajā vietā” – par ar projekta īstenošanu sasniegto enerģijas ietaupījumu.*

1. Izvērtējumu sagatavo atbilstoši metodiskajiem ieteikumiem enerģijas ietaupījumu ziņošanai un aprēķināšanai. <https://www.eva.gov.lv/lv/media/7590/download?attachment> [↑](#footnote-ref-2)